Source: https://www.jogiforum.hu/forum/21/30102
Timestamp: 2020-05-24 23:46:25+00:00

Document:
Előkészítő ülés | fórum | Jogi Fórum ﻿
pindy # e-mail 2019.04.23. 15:04
300 km tölem a bíróság ahova mennem kell
rigoz # e-mail 2019.04.23. 15:01
Igen, bár a határnap közelségére és a május 1. körüli munkaszünetre is tekintettel Én inkább bevinném személyesen a bíróságra.
Ha postázás mellett dönt, akkor javaslom rakjon rá mindenképpen s tértivevény mellett elsőbbségit is.
Azt azonban már külön, a lakóhelye szerinti kerületi/járási kormányhivatal Gyámügyi és Igazságügyi Osztálytól kell kérnie, hogy ennek költségeit ne Önnek kelljen viselnie (költségkedvezmény), erre rendszeresített nyomtatványon.
pindy # e-mail 2019.04.23. 14:58
Tisztelt Rigoz, Köszönöm! Ezt úgy érti,hogy még az elökészítö ülés elött,akár holnap, feladhatom a kérelmet a biroságra, a bírohoz cimezve?
rigoz # e-mail 2019.04.23. 12:58
Igen, de a bíróságnál kell.
pindy # e-mail 2019.04.23. 08:47
Március végén átvette édesapám az elökészítö ülésre való idézést. (Ugyanaz a nevünk) tegnap jöttem haza , igy most került a kezembe. Szeretném megkérdezni,higy ügyvédet kérhetek-e? Majus 13-án lesz az ülés. Szakértöt szeretnék bevonni az eljárásba, és állitolag ha magam kérem, figyelembe se veszik. Lehetséges egyáltalán védöt kérni? Ha igen, a bírót nem fogom nagyon felidegesiteni. Köszönöm
rigoz # e-mail 2019.03.31. 22:34
Az ügyész feladata a vádemelés körében, hogy arra az esetre nézve, hogyha a vádlott a bűnösségét az előkészítő ülésen beismeri, indítványt tegyen a kiszabandó büntetésre nézve.
A bíróság azonban attól eltérhet, kisebb fokú, enyébb büntetést is kiszabhat.
Beismerő vallomás megtétele esetén kizárólag a büntetés, illetve intézkedés ellen lehet.
Fellebbezést mindenképpen a felettes törvényszék, mint másodfokú bíróság három hivatásos szakáig bíróból álló tanácsa bírálja el, az elsőfokú bíróság büntetőügyekben kötve van a saját döntéséhez, azt akkor sem változtathatja meg utóbb, ha az azzal szembeni fellebbezésben foglaltakkal egyetért.
Súlyosbításért való fellebbezés esetén a másodfokú bíróság mérlegeli, hogy arábyos-e a kiszabott büntetés, ha nem, akkor súlyosbítja, egyébként az elsőfokú bíróság döntését helybenhagyja vagy az eljárási szabályok súlyos megsértése esetén azt hivatalból hatályon kívül helyezi és a megismételt eljárásra irányadó kötelező iránymutatás adásával új eljárás lefolytatását rendeli el.
kerdezo30 # e-mail 2019.03.31. 15:29
Az előkészítő üléssel kapcsolatban azt olvastam, amit az ügyészség indítványoz (pl 1 év börtön 2 évre felfüggesztve), abból indul ki a bíró, ha elfogadjuk a vádiratban leírtakat..
És általában az, de van, hogy kisebb mértékű büntetést szabnak ki.
Nekem lényeges lenne, hogy az erkölcsibe ne szerepeljen, ezt ott lehet kérvényezni? És van ilyenre esély?
Illetve mi van akkor, ha mondjuk enyhébb büntetést ad a bíró, mint amit az ügyészség indítványozott, az ügyészség viszont súlyosbításért fellebbez?
Akkor első fokú tárgylás lesz?
Ott viszont miből indulnak ki, honnan? Büntetés súlyát tekintve?
rigoz # e-mail 2019.03.30. 20:02
@kerdezo30: Lehet, hogy úgy lesz, de akkor sem hiszem, hogy szeptember vagy augusztus vége előtt lesz belőle bármi is.
kerdezo30 # e-mail 2019.03.30. 19:52
Nyilván nem volt ilyen ügyem és az előkészítő ülés sem régi dolog, azt hittem, a vádirattal együtt küldik az ülés napját is. :)
rigoz # e-mail 2019.03.30. 19:36
Amíg nem kapja meg a vádiratot, addig nem lesz előkészítő ülés sem kitűzve.
Vádiratra hagyni fognak egy kis időt, legalább 15 napot, hogy 'eméssze' a benne foglaltakat, megtehesse előzetesen írásban az elsődleges észrevételeit, azt követően tűznek ki határnapot az előkészítő ülésre.
Mivel július 15-augusztus 20 közt ítélkezési szünet van, így szerintem nyugodtan elmehet nyaralni, csak jelezze a bíróság felé, szeptembernél előbb ebből nem lesz semmi szerintem.
kerdezo30 # e-mail 2019.03.30. 19:22
Felmerült az a kérdés, hogy épp nyaralást tervezek.
Egyelőre nincs tudomásunk semmiről, mikor lesz az előkészítő ülés, stb..
Egyelőre júniusi kiruccanásban gondolkodom, persze, külföldre, repjegy és szálloda foglalással.
Tudom, ne menjek, de ez az ügy már 2 éve húzódik, ez a 3. év..
Mi van akkor, ha mondjuk most foglalok és majd tegyük fel, májusban küldik az iratokat, miszerint pont akkor van előkészítő ülés, amikor én nem leszek itthon.
Akkor valamilyen indokkal el lehetne halasztani? Itt nem arról van szó, hogy szeretném elhalasztani, mert jó lenne a végén lenni már, csupán arról, ha épp arra az 1 hétre esne, amikor én nem leszek itt...
Van valami módja a halasztásnak ilyenkor?
Kovács_Béla_Sándor # e-mail 2019.03.28. 12:37
Kérni mindent lehet. Bár az előkészítő ülésnek ez nem kifejezetten tárgya.
kerdezo30 # e-mail 2019.03.28. 11:12
És előkészítő ülésen vajon lehet kérni az előzetes mentesítést?
Hogy pl egy felfüggesztett ne kerüljön be az erkölcsibe?
Ez eléggé fontos lenne...
Olvastam már sok mindent... Szinte ahány ember, annyi vélemény...
rigoz # e-mail 2019.03.27. 19:50
Indítványozni azt lehet, kb. ugyanannyit ér el vele, mint ha Ön kéri, hogy mentsék fel...
Mindkettő egy-egy javaslat a bíró, a bíróság számára, amihez nincs kötve.
Inkább abban a vonatkozásban lenne célszerű elsőkörben mérlegelni, hogy a vádirat mennyire alátámasztott bizonyítékokkal, mennyire bizonyítható rá Önre, amivel vádolják.
kerdezo30 # e-mail 2019.03.27. 18:51
Pedig azt indítványozta...
Kovács_Béla_Sándor # e-mail 2019.03.27. 16:41
Szerintem nincs egyszerre szabadságvesztés és pénzbüntetés.
kerdezo30 # e-mail 2019.03.27. 16:33
Rám 1 év x hónap börtönbüntetést felfüggesztve, pénzbüntetést kért az ügyészség az esetben, ha az előkészítő ülésen lemondok a tárgyalásról.
Több kérdés felmerül.
Az előkészítő ülésen lehet a vádiratban leirtakon faragni? Pl 1 évre és alacsonyabb összegű büntetésre, vagy csak azt lehet elfogadni, ami a vádiratban szerepel?
Illetve, ha elfogadom, előzetes mentesítést (erkolcsibe ne szerepeljen) lehet indítványozni, vagy sem?
Ha megyek első fokra... Ott születhet ennél sokkal súlyosabb büntetés is, vagy általában ez a max?
Csak picit át szeretném látni, mert hónapok vannak hátra, valószínűleg...
rigoz # e-mail 2019.02.06. 08:00
Az "ügyészségi egyezség" a vádemelés előtt bármikor megköthető, az előkészítő ülésen az esetleges egyezségnek már csak a jóváhagyására kerülhet sor, annak hiányában a terhelt beismerő vallomással rövidítheti meg az eljárást.
Ha az ügyészség akar egyezkedni, akkor arról értesülni fog, ha nem, akkor nem...
Jogszabályi határidő erre nézve nincs, ráadásul erősen fakultatív cselekmény pro és kontra is.
kerdezo30 # e-mail 2019.02.06. 06:18
Az előkészítő ülés az ügyészségi egyezség lenne?
Vagy keverem a szezont...?
Egy nyomozás lezárta után, kb mennyi idővel lehet számítani az ügyészi egyezségre? Vagy erre nincs semmi bevett szokás?
Gondolok arra, hogy lezárják márciusban a nyomozást, továbbítják az ügyészség felé az anyagot, mi pedig egyezségi kérelmet adunk be. Innen kezdve mennyi idő telik el, míg történik valami? Történhet 2 hét múlva is, de akár fél év múlva is?
tanár_Bp # 2019.01.31. 21:21
rigoz # e-mail 2019.01.30. 18:59
Tisztelt tanár_Bp!
Amennyiben nem kíván polgári jogi igényt - adott esetben sérelemdíj megfizetésére vagy kártérítés megfizetésére kötelezés iránti igényt - akkor nem, nyugodtan bátorkodhat elmaradni arról.
Egyébként ezen igényét az előkészítő ülés berekesztéséig is előterjesztheti, írásban.
Elmaradása esetén az ülést a távollétében is megtartják úgy, mintha ott lett volna, azonban a polgári jogi igényen kívül később, az elsőfokú ítélet meghozatalát megelőző tárgyalás vagy - ha a vádlott a bűnösségét beismeri és azt a bíróság elfogadja - az előkészítő ülés berekesztéséig bármikor megteheti esetleges egyéb nyilatkozatait, így különösen előadhatja azt, hogy milyen sérelmek érték, észrevételeket, indítványokat tehet, előadhatja a vádlott megbüntetésére irányuló kívánatát, betekinthet az iratokba és azokról másolatot kérhet.
Kára ebből a fenti jogvesztésen túl semmiképpen nem származik, mely egyébként önhiba hiányában ki is menthető.
A vádlott és a védője bármikor tehet Önre nézve kedvezőtlen nyilatkozatot, előadást, de ez nem feltétlen hat is ki az ügy érdemét illetően Önre nézve kedvezőtlenül, csomó olyan nyilatkozat tehető, mely bántó, kellemetlen, kedvezőtlen ugyan, de eljárásban egyéb joghatást nem vált ki.
tanár_Bp # 2019.01.30. 18:48
Egy előkészítő ülésre mint sértettet kaptam értesítő végzést (garázdaság vétség). Ebben az szerepel, hogy az előkészítő ülésen megjelenhet, de jelenléte nem kötelező. Tanácsot szeretnék kérni, hogy jelenjek-e meg ezen az előkészítő ülésen vagy nem? Milyen károm származhat abból ha nem jelenek meg? Tehet-e olyan nyilatkozatot a vádlott vagy üdvédje egy ilyen ülésen ami nekem nem jó?
h.zoli # e-mail 2019.01.29. 09:59
Gondoltam megírom mégis mi volt, amit novermberben nem értettem (ugye volt egy büntetőügy, sikkasztás, több év után végzés, végrehajtóhoz kerülés, várakozás - mígnem jött egy idézés, méghozzá előkészítő ülésre, más ügyiratszámon, wtf).
A bírót megkérdeztem tehát ezen az előkészítő ülésen (2018 december), és valami olyat mondott, hogy az előző ügy magáról a vagyontárgyak lefoglalásáról szólt, amely majd fedezetet nyújt a tulajdonképpeni büntető eljáráshoz, aminek ez volt az előkészítő ülése.
Ezért volt két eljárás két külön számon, de ugyanaz az ügy és ugyanaz a vádlott.
Az ítéletet ma vettem át, felfüggesztett börtön és kötelezvény a kár 30 napon belüli megtérítésére.
Aztán hogy ez gyakorlatban mit jelent, majd kiderül. Megírom, ha jött lóvé.
wers # 2018.12.23. 15:07
2011 óta gondolom sok minden történt.
rigoz # e-mail 2018.12.23. 09:53
Tisztelt titussz!
Az előkészítő ülésen - 1998. évi XIX. tv., azaz a régi Be. hatálya alatt - jellemzően a tárgyalás előkészítése, halasztást nem tűrő esetben, abban a kérdésben döntés hozatala, tárgyaláson kívüli meghallgatás történik.
Ilyen lehet például a kényszerintézkedés (előzetes letartóztatás, házi őrizet, lakhelyelhagyási tilalom) meghosszabbítása.
Az eljárási cselekményekről a védőt értesíteni kell, ha jelenléte kötelező, akkor pedig idézni.
A vádlottat minden esetben idézik, hiszen jelenléte kötelező.
Az elmaradás jogkövetkezménye lehet:
elővezetés. előállítás
rendelkezésre álló adatok alapján való döntés akként, mintha jelen lett volna
körözés elrendelése, annak sikeressége esetén előállítás, elővezetés

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság